CELEX: C2005/217/60
Language: et
Date: 2005-09-03 00:00:00
Title: Kohtuasi C-294/05: Euroopa Ühenduste Komisjoni 20. juuli 2005 hagi Rootsi Kuningriigi vastu

3.9.2005   
            
            
               ET
            
            
               Euroopa Liidu Teataja
            
            
               C 217/31
            
         Euroopa Ühenduste Komisjoni 20. juuli 2005 hagi Rootsi Kuningriigi vastu
   (Kohtuasi C-294/05)
   (2005/C 217/60)
   Kohtumenetluse keel: rootsi
   Euroopa Ühenduste Komisjon esitas 20. juulil 2005 Euroopa Ühenduste Kohtule hagi Rootsi Kuningriigi vastu. Hageja esindajad on Lena Ström van Lier ja Günter Wilms, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               tuvastada, et kuna Rootsi Kuningriik jättis ajavahemikus 1. jaanuarist 1998 kuni 31. detsembrini 2002 kindlaks määramata ja krediteerimata sõjavarustuse impordiga ning tsiviil- ja sõjalisel otstarbel kasutatavate kaupadega seotud omavahendid ning ei tasunud vastavaid viivisintresse, on liikmesriik rikkunud enne 31. maid 2000 kehtinud nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom, artiklitest 2, 9, 10 ja 11 tulenevaid kohustusi ning hiljem nõukogu 22. mai 2000. aasta määrusest nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom, tulenevaid kohustusi;
            
         
               2.
            
            
               mõista kohtukulud välja Rootsi Kuningriigilt.
            
         Õiguslikud alused ja peamised argumendid
   Ajavahemikus 1. jaanuarist 1998 kuni 31. detsembrini 2002 jättis Rootsi Kuningriik kindlaks määramata ja krediteerimata sõjavarustuse ning tsiviil- ja sõjalisel otstarbel kasutatavate kaupade impordiga seotud omavahendid ega tasunud vastavaid viivisintresse. Rootsi valitsus väidab, et EÜ artikli 296 lõige 1 punkt b lubab liikmesriikidel ühepoolselt anda vabastusi tollimaksust sõjavarustuse ja kahesuguse (tsiviil- ja sõjalise) kasutusega kaupade impordil riigikaitse majandusaspektidega seotud põhjustel, et kaitsta sõjasaladust ning järgida sõjasaladuse tagamist käsitlevaid rahvusvahelisi lepinguid. Komisjon väidab, et liikmesriigid ei või EÜ artikli 296 lõike 1 punktile b tuginedes jätta omavahendid ühenduse eelarvest välja. Igal juhul on liikmesriigid kohustatud tõendama, et sõjavarustuse ning tsiviil- ja sõjalisel otstarbel kasutatavate kaupade tollimaksust vabastamine ning sellest tulenev omavahendite kindlaks määramata ja krediteerimata jätmine on oluliste julgeolekuhuvide kaitseks võetud meede. Komisjon on seisukohal, et Rootsi Kuningriik ei ole nimetatud tõendamiskohustust täitnud.